Diari Oficial de la Generalitat Valenciana


Sumari del DOGV 3693, del 22-02-2000 (2000/957)

Expedient sancionador número 18/1998. Notificació.
--------------------------------------------------

### Dades del document

Número de DOGV
:   3693

Data del DOGV
:   22-02-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/957


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Expedient sancionador número 18/1998. Notificació. [2000/M957]
  
Atés que no s'ha pogut notificar en el domicili conegut per aquesta administració la Resolució de 5 de juliol de 1999 del director general d'Obres Públiques, d'incoació d'expedient sancionador número 18/1998, a nom del senyor Borglin Gun Lillermor, per infracció de la Llei de Costes, d'acord amb el que estableix l'article 59.4 de la Llei 30/1992, de 26 de novembre, es fa públic el text íntegre de la resolució esmentada perquè el present anunci servisca de notificació a l'interessat.
  
«Vista la denúncia formulada pel vigilant de costes del Ministeri de Medi Ambient, Demarcació de Costes a València, contra el senyor Borglin Gun Lillermor, per realització d'obres en zona de servitud de protecció i de trànsit, sense autorització administrativa.
  
Vist l'informe emés pel Servei de Costes que fa referència als següents fets:
  
Que entre les fites M-78 i M-80 de la zona de Cabo Roig, terme municipal d'Orihuela, parcel·la 559 de Cala Capitán, s'estan realitzant obres que consisteixen en un mur de tancament de la finca d'una alçada de dos metres 30 centímetres i 25 metres de llarg que ocupa uns vuit metres de servitud de trànsit i la resta l'ocupa la servitud de protecció.
  
El mur substitueix al tancament plàstic que hi havia anteriorment i la part opaca supera el metre d'alçada, concretament en els 130 centímetres superiors.
  
Que l'obra es fa en la zona de servitud de protecció i trànsit.
  
Que no s'ha sol·licitat autorització d'aquesta administració per a la realització de les obres esmentades.
  
Aquests fets són imputables al senyor Borglin Gun Lillermor, com a promotor, de conformitat amb l'article 177.1.b) del Reglament de Costes.
  
Tenint en compte que aquesta conducta puga ser constitutiva d'infracció de la Llei de Costes dispose:
  
Primer
  
Incoar expedient sancionador al senyor Borglin Gun Lillermor per fer obres en la zona de servitud de protecció i de trànsit sense autorització administrativa, conducta que pot ser qualificada d'infracció greu, tipificada en l'article 175.2.e) del Reglament de Costes i sancionada amb una multa del 25% del valor de les obres que donen a la zona de servitud de protecció, estimades per aquesta administració en 205.505 pessetes, i amb una multa del 50% del valor de les obres que donen a la zona de servitud de trànsit, estimades per aquesta administració en 81.995 pessetes, sense perjudici del que resulte de la instrucció, de conformitat amb l'article 183.b) del Reglament de Costes.
  
Segon
  
Nomenar instructor de l'expedient el senyor José Luis Martínez Zahonero i secretària d'aquest la senyora Patricia Stuyck Pons, els quals podran ser recusats per la persona inculpada en qualsevol moment de la tramitació de l'expedient, en els termes que estableix l'article 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tercer
  
La resolució d'aquest expedient és competència de la Direcció General d'Obres Públiques, d'acord amb els articles 18 i 19 del Decret 32/1998, de 31 de març, del Govern Valencià pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
Iniciat el procediment sancionador, si l'infractor reconeix la seua responsabilitat, es podrà resoldre el procediment, amb imposició de la sanció que calga, en els termes que estableix l'article 8 del Reial Decret 1398/1993, de 4 d'agost, pel qual s'aprova el reglament de procediment per a l'exercici de la potestat sancionadora.
  
Quart
  
La persona inculpada, en el termini de 15 dies que estableix l'article 16.1 del Reial Decret 1.398/1993 esmentat, pot presentar a l'expedient totes les al·legacions, documents o informacions que considere convenients i, si escau, proposar prova i concretar els mitjans que pretenga fer servir.
  
Abans de dictar resolució, es donarà audiència a l'interessat per un termini de 15 dies, en els termes i als efectes de l'article 19 del Reial Decret 1.398/1993 abans esmentat.
  
Cinqué
  
Requerir la persona inculpada perquè en el termini de 10 dies corregisca la situació creada, per mitjà de la reconstrucció del mur de tancament respectant les determinacions del Reglament de Costes vigent, amb la demolició de la part que dóna a la zona de servitud de trànsit, de conformitat amb el que estableix l'article 179 del Reglament de Costes, i comunicar-li que el compliment d'aquest requeriment en el termini esmentat es considerarà com a circumstància atenuant i que es podria reduir la quantia de la multa fins a la meitat (article 187 R.C.)
  
La present resolució s'ha de notificar a l'instructor designat i a l'interessat, al qual advertim que si no fa al·legacions sobre el contingut de l'inici del procediment en el termini de 15 dies, l'inici podrà ser considerat proposta de resolució quan continga un pronunciament precís sobre la responsabilitat imputada, amb els efectes que estableixen els articles 18 i 19 del Reglament de procediment per a l'exercici de la potestat sancionadora, de conformitat amb el que estableix l'article 13 del mateix text.
  
S'ha de comunicar la present resolució al Servei de Costes a fi de la vigilància del compliment del que estableix el punt cinqué de la present resolució.
  
València, 5 de juliol de 1999.- El director general d'Obres Públiques: Pedro Marco Segura.»